KOMMISSIONENS BESLUTNING af 29. september 1998 om godkendelse af det multiregionale samlede programmeringsdokument for omstilling af forsvarsaktiviteter i områderne, der er omfattet af mål nr. 2 i Frankrig (meddelt under nummer K(1998) 2787) (Kun den franske udgave er autentisk) (98/586/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 10, stk. l, sidste afsnit,

efter høring af Det Rådgivende Udvalg for Udvikling og Omstilling i Regionerne, og

ud fra følgende betragtninger:

Programmeringsproceduren for strukturinterventionerne under mål nr. 2 er fastsat i artikel 9, stk. 6-10, i Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (3), senest ændret ved forordning (EF) nr. 3193/94; artikel 4, stk. 3, i forordning (EØF) nr. 2052/88 giver Kommissionen mulighed for at bidrage til finansieringen af teknisk bistand;

ifølge artikel 10, stk. 1, sidste afsnit, i forordning (EØF) nr. 4253/88 vedtager Kommissionen en enkelt beslutning på baggrund af det samlede programmeringsdokument, der er fremsendt af medlemsstaten, og som både indeholder de elementer, der er omhandlet i artikel 8, stk. 3, og oplysninger om støtte fra fondene som omhandlet i artikel 14, stk. 3, sidste afsnit, i forordning (EØF) nr. 4253/88;

den franske regering forelagde den 18. april 1997 Kommissionen det multiregionale samlede programmeringsdokument for omstillingen af forsvarsaktiviteter i områderne, der er omfattet af mål 2 i Frankrig; de udgifter der er afholdt i henhold til det samlede programmeringsdokument er støtteberettigede fra denne dato;

i henhold til artikel 2, stk. 2, i Kommissionens forordning (EØF) nr. 1866/90 af 2. juli 1990 om bestemmelser vedrørende anvendelsen af ecu ved strukturfondenes budgetmæssige gennemførelse (4), senest ændret ved forordning (EF) nr. 2745/94 (5), skal den EF-støtte, der er til rådighed for hele perioden, og dens årlige fordeling i Kommissionens beslutninger om godkendelse af et samlet programmeringsdokument udtrykkes i ecu i beslutningsårets priser og indeksreguleres; den årlige fordeling skal være i overensstemmelse med progressionen i forpligtelsesbevillingerne, jf. bilag II til forordning (EØF) nr. 2052/88; ved indeksreguleringen anvendes en årlig sats, der svarer til den sats, der hvert år anvendes på EF-budgettet ved den tekniske tilpasning af de finansielle overslag;

i artikel 1 i Rådets forordning (EØF) nr. 4254/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Fond for Regionaludvikling (6), ændret ved forordning (EØF) nr. 2083/93 (7), er det fastsat, hvilke aktioner EFRU kan deltage i finansieringen af;

det samlede programmeringsdokument er blevet udarbejdet i samråd med den pågældende medlemsstat inden for rammerne af partnerskabet, jf. artikel 4 i forordning (EØF) nr. 2052/88;

én af foranstaltningerne, det samlede programmeringsdokument omhandler, indebærer medfinansiering fra en støtteordning, som Kommissionen, endnu ikke har godkendt; den finansielle forpligtelse i forbindelse med denne foranstaltning bør derfor reduceres i overensstemmelse hermed, indtil Kommissionen har godkendt den pågældende støtteordning;

artikel 9, stk. 3 i forordning (EØF) nr. 4253/88 fastsætter at medlemsstaterne skal meddele de oplysninger, der er nødvendige for at påse, at additionalitetsprincippet er overholdt; den undersøgelse, der har fundet sted inden for partnerskabet af de oplysninger som de franske myndigheder har meddelt, har endnu ikke muliggjort konstateringen af, at princippet er overholdt; derfor er det hensigtsmæssigt at udskyde betalingerne efter det første forskud, som er fastsat i artikel 21, stk. 2, i samme forordning, indtil Kommissionen har konstateret overholdelsen af additionalitetsprincippet;

i artikel 1 i finansforordningen af 21. december 1977 vedrørende De Europæiske Fællesskabers almindelige budget (8), senest ændret ved forordning (EF) nr. 2444/97 (9), er det fastsat, at der for opfyldelsen af de retlige forpligtelser, der er indgået i forbindelse med aktioner, hvis gennemførelse strækker sig over mere end et regnskabsår, fastsættes en frist, som på hensigtsmæssig måde præciseres over for modtageren, når støtten ydes;

i artikel 20, stk. 3, i forordning (EØF) nr. 4253/88 er det fastsat, såfremt de nødvendige budgetmidler er til stede, at budgetforpligtelserne indgås for den samlede EF-støtte, når denne ikke overstiger 40 mio. ECU for den samlede programmeringsperiode;

det bør erindres, at denne beslutning er underlagt bestemmelserne om støtteberettigede udgifter som er vedlagt Kommissionens beslutning 97/317/EF af 23. april 1997 om ændring af beslutningerne om godkendelse af fællesskabsstøtterammerne, de samlede programmeringsdokumenter og fællesskabsinitiativerne til fordel for Frankrig (10);

alle øvrige betingelser for ydelse af støtte fra EFRU er opfyldt -

VEDTAGET FØLGENDE BESLUTNING:

Artikel 1

Det multiregionale samlede programmeringsdokument for omstillingen af forsvarsaktiviteterne i områderne, der er omfattet af mål 2 i Frankrig i perioden 1. januar 1998 til 31. december 1999, godkendes.

Artikel 2

Det samlede programmeringsdokument omfatter følgende hovedelementer som foreskrevet i artikel 9, stk. 9, andet afsnit, i forordning (EØF) nr. 4253/88:

a) de prioriterede felter, der er udvalgt med henblik på den fælles indsats, deres specifikke mål udtrykt i tal, vurderingen af den forventede virkning og deres sammenhæng med økonomiske, sociale og regionale politikker i Frankrig;

de prioriterede felter er følgende:

1) udvikling af partnerskaber med store virksomhedsgrupper knyttet til forsvarssektoren til fordel for underleverandører blandt SMV'ere

2) forstærkning af den finansielle struktur hos SMV'erne

3) opfølgning af de store investeringsprojekter

4) omstilling af industrielt og militært kasseret område

5) teknisk bistand

b) støtten fra strukturfondene, jf. artikel 4

c) de nærmere bestemmelser om gennemførelsen af det samlede programmeringsdokument vedrørende:

- bestemmelserne om overvågning og evaluering,

- bestemmelserne om den finansielle gennemførelse

- bestemmelserne om overholdelsen af EF-politikkerne

d) bestemmelserne vedrørende kontrol af overholdelse af additionalitetsprincippet

e) de bestemmelser, der påtænkes for at inddrage miljømyndighederne i gennemførelsen af det samlede programmeringsdokument

f) de midler, der stilles til rådighed til den tekniske bistand, der er påkrævet i forbindelse med forberedelsen, gennemførelsen eller tilpasningen af de pågældende aktioner.

Artikel 3

Indeksreguleringen foregår på grundlag af følgende årlige fordeling af det samlede maksimale støttebeløb fra strukturfondene:

>TABELPOSITION>

Artikel 4

Støtten fra EFRU vedrørende det samlede programmeringsdokument udgør højst 38,360 mio. ECU.

De nærmere bestemmelser om den finansielle støtte, herunder fondenes finansielle bidrag til felter og foranstaltninger, fremgår af den finansieringsplan og de gennemførelsesbestemmelser, der er en integreret del af det samlede programmeringsdokument.

Det forventede nationale finansieringsbehov, der er ca. 35,40 mio. ECU for den offentlige sektor og 62,57 mio. ECU for den private sektor, kan delvis dækkes gennem EF-lån, særlig fra EKSF og EIB.

Artikel 5

1. Budgetforpligtelserne der indgås med vedtagelsen af det samlede programmeringsdokument svarer til den samlede EF-støtte.

I overensstemmelse med artikel 7 omfatter denne forpligtelse ikke beløb til støtteordningen, som endnu ikke er godkendt af Kommissionen. Denne forpligtelse vil blive indgået efter støtteordningens godkendelse.

Forpligtelsen beløber sig til 31,360 mio. ECU.

2. Betalinger, der følger efter udbetalingen af det første forskud, som er fastsat i artikel 21, stk. 2 i forordning (EØF) nr. 4253/88, er underkastet Kommissionens godkendelse af overholdelse af additionalitetsprincippet på basis af de relevante oplysninger meddelt af medlemsstaten.

Artikel 6

De nærmere bestemmelser om støtten kan ændres senere som følge af tilpasninger, der under hensyntagen til de budgetmæssige muligheder og bestemmelser vedtages i henhold til fremgangsmåderne i artikel 25, stk. 5, i forordning (EØF) nr. 4253/88.

Artikel 7

Denne beslutning foregriber ikke Kommissionens stillingtagen med hensyn til den støtteordning, der indgår i foranstaltning 2.1 »Lette adgangen til egne ressourcer«. Ifølge traktatens artikel 92 og 93 skal støtteordningerne godkendes af Kommissionen, og forpligtelserne i forbindelse med gennemførelsen heraf bør derfor reduceres med et beløb, der svarer til de pågældende støtteordninger, indtil Kommissionen har godkendt dem.

Artikel 8

EF-støtten vedrører udgifter i forbindelse med de aktioner, der er omfattet af det samlede programmeringsdokument, og for hvilke der i medlemsstaten er vedtaget retligt bindende bestemmelser og indgået forpligtelser for de fornødne finansielle midler senest den 31. december 1999.

Udgifterne til de pågældende aktioner skal konteres senest den 31. december 2001.

Artikel 9

Det samlede programmeringsdokument skal gennemføres i overensstemmelse med EF-rettens bestemmelser, og navnlig traktatens artikel 6, 30, 48, 52 og 59 samt EF-direktiverne om samordning af fremgangsmåderne med hensyn til indgåelse af offentlige kontrakter.

Artikel 10

Denne beslutning er underlagt bestemmelserne, som er vedlagt til beslutning 97/317/EF.

Artikel 11

Denne beslutning er rettet til Den Franske Republik.

Udfærdiget i Bruxelles, den 29. september 1998.

På Kommissionens vegne

Monika WULF-MATHIES

Medlem af Kommissionen

(1) EFT L 374 af 31. 12. 1988, s. 1.

(2) EFT L 337 af 24. 12. 1994, s. 11.

(3) EFT L 185 af 15. 7. 1988, s. 9.

(4) EFT L 170 af 3. 7. 1990, s. 36.

(5) EFT L 290 af 11. 11. 1994, s. 4.

(6) EFT L 374 af 31. 12. 1988, s. 15.

(7) EFT L 193 af 31. 7. 1993, s. 34.

(8) EFT L 356 af 31. 12. 1977, s. 1.

(9) EFT L 340 af 11. 12. 1997, s. 1.

(10) EFT L 146 af 5. 6. 1997, s. 1.